شه‌فه‌ق نيوز/ جوناسان فيلاسكۆ راميريزا باڵيۆز ڤه‌نزه‌ويلا له‌ عراق ئاشكراى دگانناينى وه‌ خوان گوايدو سه‌ركرده‌ى ئۆپۆزسيۆن كرد جوور سه‌رۆك وه‌ختى ئه‌را وڵاته‌گه‌ى.
ئى باڵيۆزه‌ ك جياوه‌ بوێ له‌ ده‌سڵات نيكۆلاس مادۆرۆ سه‌رۆك ڤه‌نزه‌وێلى، له‌ تۆماريگ ڤيديۆيى ك له‌لايه‌ن ماڵپه‌ڕ Nacional بڵاو كريا وت: ته‌نيا شوونمان ئه‌وه‌سه‌ له‌شان ملله‌ت و ده‌ستوور و په‌رله‌مان ڤه‌نزه‌وێلى و وت: ئه‌نازيار گوايدۆ ماف و ئه‌رك ده‌ستوورى ديرێد ئه‌را وه‌رگرتن پۆست سه‌رۆك كۆمار.
جى باسه‌، باڵيۆز ڤه‌نزه‌وێلا له‌ عراق هه‌ميش وت: به‌ڕێز گوايدۆ تن هايده‌ بان ڕێ راس له‌ مێژوو و مه‌ردم و ده‌ستوور.. مادۆرۆ و چه‌ته‌يلى ك ده‌سڵات داگير كردنه‌ سه‌رپيچى گشت هێڵه‌يليگ كردنه‌.
جى باسه‌، گوايدو له‌ رووژ چوارشه‌ممه‌ له‌ 23 يه‌ناير گوزه‌يشت خوه‌ى جوور سه‌رۆك وه‌ختى ئه‌را ده‌وڵه‌ت دامه‌زران وه‌ پشتگيرى وڵاته‌يل يه‌كگرتگ ئه‌مريكا ك وه‌ل چه‌ن ده‌وڵه‌تيگ تر دگان وه‌پى نان جوور سه‌رۆك وه‌ختى دوياى چه‌ن ده‌قه‌يگ له‌ ئعلانكردن خوه‌ى جوور سه‌رۆك.
